Oybek Rustamov. Oybek Ravshan oʻgʻli Rustamov (, 2-aprel 1997-yil, Uchkoʻprik tumani) – Oʻzbekistonlik futbolchi, yarim himoyachi pozitsiyasida oʻynaydi. Olmaliqning „AGMK“ jamoasi futbolchisi. Futbolchilik faoliyati. Oybek Qoʻqon futboli maktabi tarbiyalanuvchisi. Birinchi murabbiyi Samandar Meliboyev. Futbolchilik faoliyatini 2016-yilda 19 yoshida „Qoʻqon 1912“ jamoasi safida boshlagan. 2021-yilgi mavsumda Xorij klublaridan tushgan bir necha takliflariga qaramay „Qoʻqon 1912“ jamoasi bilan shartnomasi uzaytirgan. 2022-yilgi mavsumda Oʻzbekiston Superligasida eng koʻp sariq kartochka olgan futbolchiga aylandi. Qoʻqon jamoasi tarkibida 7 mavsum davomida oʻynaganidan soʻng, 2022-yilgi mavsum yakunida „AGMK“ jamoasi bilan shartnoma imzolagan. Olmaliq jamoasi dastlabki mavsumidayoq jamoaning asosiy futbolchilaridan birga aylandi va Osiyo chempionlar ligasida debyut qildi va 7 ta oʻyinda ishtirol etgan. Mavsum yakunida OKMK jamoasi bilan Oʻzbekiston Kubogi finaligacha yetib bordi. Finalda Qarshining „Nasaf“ klubiga magʻlub boʻlgan. Terma jamoadagi faoliyati. 2016-yil murabbiy Jasur Abduraimov Oybekni Oʻzbekiston U-19 terma jamoasiga chaqirgan. 2018-yilda Xitoyda oʻtgan AFC U-23 Osiyo Kubogi musoboqasida Oʻzbekiston U-23 terma jamoasi tarkibida Ravshan Haydarov murabbiyligida chempion boʻlgan.